नई दिल्ली : नवंबर माह में दिवाली पर एक हफ्ते तक बैंक और सरकारी दफ्तर बंद रहेंगे। इन अफवाहों के बीच हकीकत ये है कि सिर्फ उत्तराखंड में बैंकों की 7 से 9 नवंबर की सरकारी छुट्टी रहेगी। इसके बाद दूसरे शनिवार और रविवार की भी छुट्टी रहेगी। मीडिया में चल रही इस खबर में दावा किया जा रहा है कि दिवाली और अन्य त्योहारों को लेकर पांच दिन सरकारी छुट्टी है। जबकि असलियत इसके विपरीत है। त्योहार के दौरान बैंक 7 से 11 नवंबर तक बंद रहेंगे। 7 नवंबर को दीपावली की छुट्टी है। आठ को प्रतिपदा और 9 को भाई दूज की छुट्टी रहेगी। महीने के दूसरे शनिवार व रविवार को नियमित अवकाश रहता है। इसलिए 10 को शनिवार व 11 नवंबर को रविवार के कारण बैंक बंद रहेंगे। इसे देखते हुए बैंक से जुड़े अपने सभी काम छह नवंबर तक निपटा लें। बैंकों में लगातार पांच दिनों की छुट्टी होने से आपको दिवाली के दौरान नकदी की कमी का सामना करना पड़ सकता है।